Ola Toivonen

Nils Ola Toivonen (sündinud 3. juulil 1986 Degerforsis) on Rootsi jalgpallur, kes mängib ründaja või poolkaitsjana Rootsi kõrgliiga klubis Malmös.

Ta on isa poolt Soome päritolu.

 Klubikarjäär 
Ta alustas klubikarjääri 2003. aastal kodumaal Degerforsis. Siis mängis Örgrytes (2006) ja Malmös (2007–2009), misjärel jätkas karjääri välismaal.

Ta mängis Hollandi kõrgliigas PSV Eindhoveni ridades (2009–2014), Prantsusmaa kõrgliiga klubides Rennes (2014–2015) ja Toulouse (2016–2018) ning Inglismaal Premier League'i klubis Sunderland (2015–2016).

Alates 2018. aasta augustis liitus ta Austraalia kõrgliiga klubiga Melbourne Victory."Melbourne Victory sign Swedish World Cup star Ola Toivonen". 31.8.2018. foxsports.com.au. Vaadatud 15.1.2018 Hooajal 2018–19 lõi ta Austraalia kõrgliigas 13 väravat ja valiti liiga hooaja sümboolsesse koosseisu.

2020. aasta juunis naasis Toivonen Malmösse."Toivonen presenterad – kan debutera mot AIK". expressen.se. 8.6.2020. Vaadatud 6.8.2020

 Koondisekarjäär 
Toivonen kuulus Rootsi jalgpallikoondisse aastatel 2007–2018 ning esindas riiki kokku 64 mängus ja lõi 14 väravat. Esimese värava lõi ta koondise särgis 29. mail 2010 sõprusmängus Šotimaa vastu ja viimase 2018. aasta maailmameistrivõistluste teises alagrupimängus Saksamaa vastu. Lisaks kuulus ta Rootsi koondisse 2012. aasta Euroopa meistrivõistlustel.

 Saavutused 
PSV
KNVB beker: 2011–12
Johan Cruijff Schaal: 2012

 Viited 

 Välislingid 

Kategooria:Rootsi jalgpallurid
Kategooria:Malmö FF jalgpallurid
Kategooria:PSV Eindhoveni mängijad
Kategooria:Sunderland AFC mängijad
Kategooria:Stade Rennais FC jalgpallurid
Kategooria:Toulouse FC jalgpallurid
Kategooria:Melbourne Victory FC mängijad
Kategooria:Premier League'i mängijad
Kategooria:Ligue 1 mängijad
Kategooria:Sündinud 1986